Diari Oficial de la Generalitat Valenciana


Sumari del DOGV 7503, del 13-04-2015 (2015/3197)

RESOLUCIÓ de 12 de març de 2015, del conseller de Governació i Justícia, per la qual autoritza el gasto i concedix subvencions a les universitats de la Comunitat Valenciana, destinades a la realització de congressos, jornades, seminaris, cursos i altres activitats formatives i divulgatives en matèria de desenrotllament de l'Estatut d'Autonomia i de promoció de l'autogovern i del dret foral civil valencià, i a l'atorgament de beques d'estudis i d'investigació sobre l'Estatut d'Autonomia durant l'any 2015.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7503

Data del DOGV
:   13-04-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/3197


Data del document
:   12-03-2015

Organisme emissor
:   Conselleria de Governació i Justícia

Tipus de document
:   Resolució

Descriptors 

:   * Conselleria de Governació i Justícia

RESOLUCIÓ de 12 de març de 2015, del conseller de Governació i Justícia, per la qual autoritza el gasto i concedix subvencions a les universitats de la Comunitat Valenciana, destinades a la realització de congressos, jornades, seminaris, cursos i altres activitats formatives i divulgatives en matèria de desenrotllament de l'Estatut d'Autonomia i de promoció de l'autogovern i del dret foral civil valencià, i a l'atorgament de beques d'estudis i d'investigació sobre l'Estatut d'Autonomia durant l'any 2015. [2015/3197]  
L'article 53.2 de l'Estatut d'Autonomia de la Comunitat Valenciana, en relació amb l'ensenyança, establix que la Generalitat, en l'exercici de les seues competències, garantirà el dret de tots els ciutadans a una formació professional adequada, a la formació permanent i als mitjans apropiats d'orientació professional que els permeten una elecció fundada de carrera, ocupació o professió.  
L'article 10 del Decret 9/2014, de 12 de juny, del president de la Generalitat, pel qual determina les conselleries en què s'organitza l'Administració de la Generalitat, assigna a la Conselleria de Governació i Justícia les competències en matèria d'interior, protecció civil, gestió de la unitat del Cos Nacional de Policia adscrita a la Comunitat Valenciana, prevenció, extinció d'incendis i gestió de les competències en matèria de situacions d'emergència, desenrotllament estatutari, consultes populars, bandes de música, pilota valenciana, justícia, colegis professionals, fundacions, associacions, registres i notariat. Estes competències es concreten en l'article 25 del Decret 88/2014, de 13 de juny, del Consell, pel qual establix l'estructura orgànica bàsica de la Presidència i de les conselleries de la Generalitat.  
Per la seua banda, el Decret 118/2014, de 18 de juliol, del Consell, pel qual aprova el Reglament orgànic i funcional de la Conselleria de Governació i Justícia, especifica que, entre altres, exercix les funcions següents: promoure, dirigir i orientar les iniciatives legislatives del desenrotllament de l'Estatut d'Autonomia de la Comunitat Valenciana i dirigir i gestionar totes les actuacions encaminades a la recuperació, desenrotllament, impuls, potenciació i divulgació del Dret Foral Civil Valencià, la direcció i gestió de les polítiques de la Generalitat destinades a la promoció de l'autogovern i el seu desenrotllament; promoure i impulsar actuacions encaminades a valorar i difondre les senyes d'identitat del poble valencià reconegudes en l'Estatut d'Autonomia, així com totes les iniciatives orientades a vetlar per la protecció i defensa de la identitat i els valors i interessos del poble valencià i el respecte a la diversitat cultural de la Comunitat Valenciana, en desplegament del que disposa l'article 12 de l'Estatut d'Autonomia.  
La Llei de Pressupostos de la Generalitat per a l'exercici 2015 establix, dins del programa 111.80, destinat al desenrotllament autonòmic, la línia nominativa T7251000, amb un import de 35.100 euros (trenta-cinc mil cent euros), que té com a finalitat atorgar subvencions a les universitats de la Comunitat Valenciana perquè facen cursos de formació, divulgació i beques d'estudis en matèria de desenrotllament estatutari i promoció de l'autogovern i del dret foral valencià.  
Per tot això, atenent el que establix l'article 22.2.a de la Llei 38/2003, de 17 de novembre, General de Subvencions, l'article 65 del seu reglament, aprovat pel Reial Decret 887/2006, de 21 de juliol, i l'article 45.a del text refós de la Llei de la Hisenda Pública de la Generalitat Valenciana, aprovat pel Decret Legislatiu de 26 de juny de 1991, fent ús de les funcions i competències que tinc atribuïdes, resolc:  
  
  
Primer  
Segons el que disposa la Llei de Pressupostos de la Generalitat per a l'exercici 2015 i de conformitat amb el que establix l'article 40.1 del text refós de la Llei de la Hisenda Pública de la Generalitat Valenciana, autoritzar el gasto de fins a 35.100,00 euros (trenta-cinc mil cent euros), amb càrrec a l'aplicació pressupostària 20.87.00.799.53.9, línia T7251000, dels Pressupostos de la Generalitat per a 2015, i disposar el crèdit en favor de les universitats de la Comunitat Valenciana atenent el criteri de distribució que es determina en l'apartat següent.  
  
Segon  
Concedir a les universitats de la Comunitat Valenciana, amb càrrec a l'aplicació pressupostària ressenyada abans, les subvencions que s'indiquen a continuació perquè, entre l'1 de gener i el 31 de desembre de 2015, puguen dur a terme congressos, jornades, seminaris, cursos i altres activitats formatives i divulgatives sobre desenrotllament de l'Estatut d'Autonomia, promoció de l'autogovern i desenrotllament del Dret Foral Civil Valencià, i atorgar beques d'estudis i investigació en estes matèries.  
  
Universitat de la Comunitat Valenciana Import  
Universitat d'Alacant 5.000,00 -  
Universitat Jaume I de Castelló 5.000,00 -  
Universitat Miguel Hernández d'Elx 5.000,00 -  
Universitat de València - Estudi General 5.000,00 -  
Universitat Politècnica de València 5.000,00 -  
Universitat Cardenal Herrera - CEU 2.525,00 -  
Universitat Catòlica Sant Vicent Màrtir 2.525,00 -  
Universitat Internacional Valenciana 2.525,00 -  
Universitat Internacional Menéndez Pelayo 2.525,00 -  
  
  
  
Tercer  
Establir les pautes següents, respecte als gastos subvencionables:  
  
1. Els gastos que finança la Conselleria de Governació i Justícia seran tots els derivats de la realització, per part de cada universitat, de congressos, jornades, seminaris, cursos i altres activitats formatives i divulgatives sobre desenrotllament de l'Estatut d'Autonomia, promoció de l'autogovern i desenrotllament del Dret Foral Civil Valencià, i de l'atorgament de beques d'estudis i investigació en estes matèries.  
  
Queden expressament exclosos els gastos de restauració que es deriven de la realització de les activitats assenyalades en el paràgraf anterior.  
Si les activitats subvencionables consistixen en jornades, cursos, seminaris, etc., les gratificacions per la impartició com a ponent o conferenciant, així com per la participació com a moderador, se subjectaran als límits que establix el Decret 24/1997, d'11 de febrer, del Consell, modificat pel Decret 64/2011, de 27 de maig, del Consell, sobre indemnitzacions per raó del servici i gratificacions per servicis extraordinaris.  
  
2. Seran susceptibles de finançament per estes subvencions els gastos que cada universitat haja realitzat des de l'1 de gener de 2015.  
  
3. Els congressos, jornades, seminaris, cursos i altres activitats formatives i divulgatives que es facen en cada universitat o les beques d'estudis i investigació que es concedisquen en relació amb l'objecte de la subvenció, en tot o en part, amb el finançament de la Conselleria de Governació i Justícia, hauran de comptar amb la publicitat institucional adequada en què es faça constar la participació financera de la Generalitat a través de la Conselleria de Governació i Justícia.  
  
4. Els congressos, jornades, seminaris, cursos i altres activitats formatives i divulgatives que faça cada universitat o les beques d'estudis i investigació que es concedisquen en relació amb l'objecte d'estes subvencions, subjectes al finançament, total o parcial, amb càrrec a les subvencions s'han de comunicar prèviament i expressament a la Conselleria de Governació i Justícia, a través de la Direcció General de Desenrotllament Autonòmic.  
  
Quart  
Determinar, quant a la forma i el termini de justificació de la subvenció, estos criteris:  
1. L'aplicació de l'import de la subvenció serà justificada per cada universitat beneficiària per mitjà de la presentació del compte justificatiu simplificat a què es referix l'article 75 del Reglament de la Llei General de Subvencions, aprovat pel Reial Decret 887/2006, de 21 de juliol, que ha de contindre els documents següents:  
  
a) Una memòria d'actuació de l'exercici en curs, ben subscrita per la persona responsable de l'actuació o actuacions realitzades.  
  
b) Una relació classificada dels gastos i inversions de l'activitat, amb identificació del creditor i del document, l'import, la data d'emissió i, si és el cas, la data de pagament.  
c) Un detall d'altres ingressos o subvencions que hagen finançat l'activitat subvencionada, amb indicació de l'import i la procedència.  
2. La Conselleria de Governació i Justícia, a través de la Direcció General de Desenrotllament Autonòmic, comprovarà, per mitjà de tècniques de mostreig aleatori o per raó de l'import o el concepte de gasto, els justificants que crega oportuns i que permeten obtindre una evidència raonable sobre l'aplicació adequada de la subvenció. Per a això, pot requerir a cada universitat beneficiària que envie els justificants de gasto seleccionats.  
A més, per a la tramitació del pagament de les subvencions segons el que establix l'apartat díhuit, número 2.B, de l'Acord de 24 d'agost de 2012, del Consell, pel qual determina els aspectes addicionals que comprova la Intervenció en l'exercici de la fiscalització del gasto (DOCV 6849, de 28.08.2012), les entitats beneficiàries hauran de presentar, en tots els casos, una còpia compulsada de les factures originals dels gastos realitzats, ben formalitzada d'acord amb el que establix el Reial Decret 1619/2012, d'1 de desembre, que aprova el reglament que regula les obligacions de facturació, o documents de valor probatori equivalent en el tràfic mercantil o amb eficàcia administrativa incorporats en la llista a què fa referència l'apartat b del número anterior i, si és el cas, la documentació acreditativa del pagament.  
  
  
La compulsa de les factures l'ha de fer, en cada universitat, la persona que estiga habilitada per a això, atenent el que preveu la normativa que s'aplica.  
3. El termini de justificació dels gastos finançats per estes subvencions venç el 31 d'octubre de 2015.  
4. En el cas de l'obtenció d'altres ingressos o subvencions per al finançament de l'activitat subvencionada, la justificació que presente cada universitat haurà d'arribar, almenys, a l'import total cobert per totes les fonts de finançament. En cas contrari, l'import de l'ajuda concedida a cada universitat es reduirà proporcionalment fins a arribar al corresponent al gasto acreditat, deduïts els ingressos que procedisquen.  
  
5. En tots els casos, a cada universitat se li exigix, des del mateix moment de la publicació d'esta resolució, que declare que complix les condicions per a ser beneficiària d'una subvenció pública, i que no es troba incursa en cap de les prohibicions a què es referix l'article 13 de la Llei 38/2003, de 17 de novembre, General de Subvencions, i que es compromet a mantindre el compliment de les condicions durant el període que dure el procediment. Per a això, presentarà davant de la Direcció General de Desenrotllament Autonòmic la declaració responsable corresponent subscrita pel seu representant legal.  
  
Igualment, des del mateix moment de la publicació de la resolució, les universitats poden autoritzar la Conselleria de Governació i Justícia perquè demane, d'ofici i directament davant dels òrgans competents, les dades que acrediten el compliment dels obligacions tributàries i davant de la Seguretat Social. Si les universitats no desitgen que autoritzar-ho, hauran de fer-ho constar i aportar llavors els certificats que acrediten que es troben al corrent en el compliment de les obligacions davant de l'Agència Estatal de l'Administració Tributària, davant de la Conselleria d'Hisenda i Administració Pública i davant de la Seguretat Social.  
  
Abans de pagar la subvenció, es verificarà que les entitats beneficiàries es troben al corrent en el compliment de les obligacions tributàries i davant de la Seguretat Social.  
  
Quint  
Establir que el pagament s'efectue d'una sola vegada, després de la justificació dels gastos de la manera prevista en esta resolució i de la comprovació i aprovació per part de l'òrgan administratiu competent, per mitjà d'una transferència al compte bancari de què siga titular cada entitat beneficiària i que es trobe donada d'alta en el Sistema d'Informació Pressupostària de la Generalitat.  
Sext  
Determinar la compatibilitat de les subvencions instrumentades a través d'esta resolució en els termes següents:  
1. Són compatibles amb qualssevol altres subvencions, ajudes, ingressos o recursos per a la mateixa finalitat, procedents de qualssevol administracions o ens públics o privats, nacionals, de la Unió Europea o d'organismes internacionals, sempre que, en conjunt, no superen el cost de l'activitat subvencionada.  
2. Atés que van dirigides a les universitats de la Comunitat Valenciana, institucions la finalitat de les quals és l'ensenyança superior per mitjà de la investigació, la docència i l'estudi, estes subvencions no tenen el caràcter d'ajuda d'Estat a què es referix l'article 107.1 del Tractat de Funcionament de la Unió Europea, per la qual cosa queden exemptes de l'obligació a què es referix l'article 3.1 del Decret 147/2007, de 7 de setembre, del Consell, pel qual regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques.  
  
D'acord amb el que disposa l'article 3.4 del Decret 147/2007, s'ha enviat a la Direcció General de Projectes i Fons Europeus de la Generalitat un informe sobre la no-subjecció a la Política de la Competència de la Unió Europea, en el qual es justifica adequadament la no-aplicació de l'apartat 1 de l'article 107 del Tractat de Funcionament de la Unió Europea.  
  
Contra esta resolució, que posa fi a la via administrativa, s'hi pot interposar, amb caràcter potestatiu, un recurs de reposició davant del mateix òrgan que la dicta, en el termini d'un mes, comptador des de l'endemà de la notificació o publicació, de conformitat amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; o bé directament un recurs contenciós administratiu, en el termini de dos mesos, comptador des de l'endemà de la notificació o la publicació d'esta resolució, de conformitat amb el que disposen els articles 8, 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa. Tot això no impedix que s'utilitze qualsevol altra via que es considere oportuna.  
  
  
València, 12 de març de 2015.- El conseller de Governació i Justícia: Luis Santamaría Ruiz.